लुधियाना. पंजाब में टारगेट किलिंग के 7 मामलों का पुलिस ने 7 नवंबर को सुलझाने का दावा किया था। अब 10 दिन बाद नेशनल इंवेस्टीगेशन एजेंसी ने बस्ती जोधेवाल में आरआरएस की मोहन शाखा के प्रमुख शाखा प्रशिक्षक रविंदर गोसाईं मर्डर केस की जांच शुरू कर दी। शुक्रवार सुबह एनआईए की टीम के 10 सदस्य लुधियाना पहुंचे। इनमें से तीन अफसर पुलिस कमिश्नर के ऑफिस पहुंचे और दो घंटे तक सभी वारदाताें से संबंधित जानकारी ली। इसमें पास्टर मर्डर कांड, माता चांद कौर, रविंदर गोसाईं के अलावा अमित शर्मा मर्डर केस के वारदात स्थल शामिल हैं। उसके बाद टीम ने टोल प्लाजा, आरोपियों की मोटरसाइकिल बरामद होने वाले स्थान और रूट की जांच की।